104 SENESCHAUCIE 



maner par tot le an e 1 quei il amonte le baillif taille e 

 aconte donkes deyuent il del remeignant sur acunte re- 

 spondre. 



Lb office del seignur. 2 



Le seignur deit amer deu e dreiture e estre leaus e 

 ueritable en ses diz e en ses fez e deyt hayr peche tort e 

 mauueste. Le seignur ne se deit pas fere consailler de 

 jouene plein de jouene sank ne de volantrif corage ke poy 

 ou nient seyuent de fet ne de nul treslor loseingor ne de 

 gabour ne de nul tel ke porte tesmoygne al estrenner mes 

 il se deit consiller de prodeshommes e de leale genz e de 

 meur age ky vnt mut veu e mut seu e ke vnt este renuniee 

 de bon los e ke vnkes ne furent de tricherie ne de nule 

 mauueste ateinz ne conuencuz ne pur amur ne pur hange 

 ne pur pour ne pur manace ne pur gain ne pur perte ne 

 se flecchereient hors de uerite pur consaillier lur seignur a 

 escient a son damage fere. 



Le seignur deit comander e ordiner ke ses acuntes soient 

 oy chescun an mes pas en vn lyu mes par toz ses maners 

 kar la put lem apertement sur la chose sauer e estendre 

 le pru e le damage e il deit comander e ordiner ke 

 nul baillif ne seit a table par les maners fors a furfet 

 pur deners ensi ke rien ne prenge des maners fors fein 

 busche e litire e ke nul priue estrange ne del osteil le 

 seignur ne de aillours soit receu as maners sur le costage 

 le seignur ne rien ne lur seit liure ne done sanz garant del 

 bref for ce ke le baillif ou le prouost uodront aquiter de 

 lur burses pur lur grant custages ke lem met sanz reson 

 si com lem put ver desouz en vn 3 chapitre. 



Le seignur deit enquere par le sins e par autres a ses 

 maners quant il yunt de son seneschal e de ses purueiances 

 e de ses apruemenz fetes par ses venues en memes la manire 

 deit il enquere des pruz e des damages 4 par le baillif e par 



1 [sauer.] this chapter is the first of the treatise. 



2 Inserted from (13) in which MS. s [autre.] * [fez.] 



